# Rámcová dohoda

**havarijné poistenie motorových vozidiel**

(ďalej „rámcová dohoda“)

uzavretá v súlade s ustanoveniami zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov („ďalej aj ZVO“) a v zmysle § 262 a 269 ods. 2 zákona č. 513/1991 Zb. Obchodného zákonníka v znení neskorších predpisov, ako aj podľa § 788 a nasl. zákona č. 40/1964 Zb. Občianskeho zákonníka v znení neskorších predpisov (ďalej len „Občiansky zákonník“)

**medzi nasledovnými zmluvnými stranami:**

**1. Poistník:**

Názov organizácie: Univerzita Komenského v Bratislave

Sídlo: Šafárikovo nám. 6, 814 99 Bratislava

Štatutárny orgán: prof. JUDr. Marek Števček, PhD., rektor

Osoba oprávnená na podpis: Ing. Ingrid Kútna Želonková, PhD.

IČO: 00 397 865

DIČ: 2020845332

IČ DPH: SK 202 084 5332

**(ďalej len ako „poistník“ alebo „poistený“)**

**2. Poisťovateľ/poistiteľ:**

Obchodné meno:

Sídlo (miesto podnikania):

Zastúpený:

IČO:

IČ DPH:

Bankové spojenie:

IBAN:

Registrovaný: v Obchodnom registri Okresného súdu..., Oddiel: Vložka č.

Kontakt (meno a priezvisko):

E-mail:

Tel. číslo:

(**ďalej ako „poisťovateľ“ alebo „poistiteľ“ a spolu s poistníkom ďalej ako „zmluvné strany“, jednotlivo aj ako „zmluvná strana“)**

**Preambula**

Táto rámcová dohoda na havarijné poistenie motorových vozidiel sa uzatvára ako výsledok verejného obstarávania v zmysle ustanovení ZVO, pričom poistník na obstaranie predmetu rámcovej dohody uskutočnil postup verejného obstarávania podľa § 66 ods. 7 písm. b) – superreverznú nadlimitnú verejnú súťaž na poskytnutie služby: „**Havarijné poistenie motorových vozidiel“,** vyhlásenú zverejnením oznámenia o vyhlásení verejného obstarávania v Úradnom vestníku Európskej únie pod označením ............ zo dňa ............ a Úradom pre verejné obstarávania vo Vestníku verejného obstarávania č .........zo dňa ...........pod značkou .............(údaje doplní poistník pred podpisom rámcovej dohody).

**Článok I.**

**Predmet rámcovej dohody**

1. Predmetom rámcovej dohody je havarijné poistenie motorových vozidiel, ktorých vlastníkom a držiteľom je Univerzita Komenského v Bratislave a/alebo vlastníkom a držiteľom sú jednotlivé fakulty a ďalšie súčasti (podľa Prílohy č.1). Predmetom tejto rámcovej dohody je záväzok poisťovateľa/poistiteľa zabezpečiť poistníkovi a/ alebo fakultám a ďalším súčastiam (uvedeným v Prílohe č. 1) možnosť uzavrieť spôsobom a podľa podmienok dohodnutých v tejto rámcovej dohode čiastkové poistné zmluvy, predmetom ktorých bude havarijné poistenie motorových vozidiel, ktorých vlastníkom a držiteľom je poistník a/alebo vlastníkom a držiteľom sú fakulty a ďalšie súčasti (podľa Prílohy č. 1).
2. Poisťovateľ sa za týmto účelom zaväzuje v súlade s podmienkami rámcovej dohody v rámci jej platnosti uzavrieť s poisteným jednotlivé poistné zmluvy, predmetom ktorých bude poistenie definované v článku II tejto rámcovej dohody.
3. Poistné zmluvy budú uzavreté na základe výzvy (požiadavky) poistníka, resp. jednotlivých fakúlt a ďalších súčastí uvedených v zozname – Príloha č. 1 tejto rámcovej dohody.
4. Poisteným je v zmysle Občianskeho zákonníka okrem Poistníka aj ten, na ktorého sa po podpísaní Poistnej zmluvy poistenie vzťahuje.

**Článok II.**

**Predmet a rozsah poistenia**

1. Predmetom rámcovej dohody je povinnosť poistiteľa poskytnúť poistníkovi havarijné poistenie motorových vozidiel, ich častí a príslušenstiev tvoriacich štandardnú, povinnú a doplnkovú výbavu (ďalej len „predmet poistenia“), ktorých vlastníkom a/alebo držiteľom je poistník alebo fakulty a ďalšie súčasti v súlade s ustanoveniami tejto rámcovej dohody a v súlade s jej prílohami, predovšetkým v súlade s Prílohou č. 2 – Opis predmetu zmluvy a povinnosť poistníka platiť poistné v zmysle článku VI. tejto rámcovej dohody.
2. **Motorovým vozidlom** sa rozumie samostatné nekoľajové vozidlo s vlastným pohonom, ako aj iné nekoľajové vozidlo bez vlastného pohonu, pre ktoré sa vydáva osvedčenie o evidencii vozidla, technické osvedčenie vozidla alebo obdobný preukaz.
3. Pod pojmom **motorové vozidlá** sa rozumejú všetky vozidlá, ktorých držiteľom a/alebo vlastníkom je poistník a/alebo fakulty a ďalšie súčasti a ktoré sú predmetom poistenia.
4. Poistiteľ sa rámcovou dohodou zaväzuje poskytnúť v dohodnutom rozsahu plnenie, ak nastane škodová udalosť, s ktorou je spojená povinnosť poistiteľa plniť a poistník sa zaväzuje platiť poistné.
5. **Škodovou udalosťou** je skutočnosť, ktorá môže byť dôvodom vzniku práv poisteného na plnenie poisťovateľa.
6. **Územná platnosť poistenia:** Poistenie sa vzťahuje na škodové udalosti pre celé geografické územie Európy.
7. Pod pojmom **Poistná suma** sa rozumie poistná hodnota veci.
8. Pod pojmom **Nová cena** sa rozumie nadobúdacia hodnota motorového vozidla pred zľavami vrátane DPH.
9. Pod pojmom **Totálna škoda** sa rozumietaká škoda, pri ktorej náklady na opravu poisteného motorového vozidla podľa normatívov výrobcu dosiahnu minimálne 95 % všeobecnej hodnoty motorového vozidla vrátane príslušenstva tvoriaceho jeho povinnú, štandardnú a doplnkovú výbavu.
10. Pod pojmom **Všeobecná hodnota sa rozumie** hodnota poistenej veci v danom mieste a čase, pri stanovení ktorej sú okrem vplyvu opotrebenia či iného znehodnotenia zahrnuté aj vplyvy trhu (predajnosť). Vyjadruje hodnotu poistenej veci pri jej potenciálnom predaji obvyklým spôsobom na voľnom trhu v čase bezprostredne pred škodovou udalosťou.
11. Pod pojmom **Havária** sa rozumie náraz alebo stret vozidla, pričom náraz je zrážka vozidla s nepohyblivou prekážkou a stret je zrážka vozidla s pohyblivý objektom.

**Článok III.**

**Rozsah a spôsob poistenia**

1. Poistenie sa riadi všeobecnými poistnými podmienkami poistiteľa a/alebo osobitnými zmluvnými dojednaniami poistiteľa, ktoré tvoria spoločne Prílohu č. 5 tejto rámcovej dohody (ďalej spolu len „VOP“), a s ktorými bol poistník oboznámený.
2. Zmluvné dojednania uvedené v tomto článku rámcovej dohody ako aj ostatné ustanovenia tejto rámcovej dohody majú prednosť pred ustanoveniami VOP uvedenými v Prílohe č. 5 tejto rámcovej dohody.
3. Poisťovateľ nemôže znížiť požadovaný rozsah poistenia svojimi VOP. V prípade ak by VOP obsahovali výluky, ktoré by akýmkoľvek spôsobom menili alebo obmedzovali rozsah poistného krytia v rozsahu poistenia podľa č. II. tejto rámcovej dohody, majú ustanovenia definované v rozsahu podľa rámcovej dohody prednosť pred akýmikoľvek ustanoveniami a výlukami obsiahnutými vo VOP.
4. Náležitosti rámcovej dohody ako je najmä poistná suma, spôsob poistenia, výška poistného, ročné sadzby pre poistné a spoluúčasti sú súčasťou Prílohy č. 2 a 3  tejto rámcovej dohody.
5. V prípade potreby poistiť nové motorové vozidlo, ktoré nie je definované v prílohe č. 3 -Cenník poistného bude na účely určenia ceny za poistné použitý sadzobník poistného, ktorý tvorí prílohu č. 4 tejto rámcovej dohody.
6. Nové motorové vozidlo bude automaticky poistené okamihom prevzatia vozidla s tým, že túto skutočnosť poistený nahlási do 10 pracovných dní od prevzatia motorového vozidla. Motorové vozidlá vstupujúce do poistenia v priebehu platnosti a účinnosti rámcovej dohody, budú zaradené a budú poistené za rovnakých podmienok ako je uvedené v tejto rámcovej dohode.
7. Oznámenie o zaradení motorového vozidla do poistenia bude zasielané elektronicky (e-mailom) formou prihlášky do poistenia – zaradenky do poistnej zmluvy, bez nutnosti jej podpisu poistníkom.
8. Vyradenie motorového vozidla z poistenia bude realizované zaslaním dokladu, ktorý preukazuje skutočnosť zániku poistenia najneskôr do 30 dní odo dňa, keď nastane skutočnosť spôsobujúca zánik poistenia. Oznámenie uvedenej skutočnosti je možné vykonať zaslaním dokladu preukazujúcim príslušnú skutočnosť (ďalej len „doklad“), pričom zaslanie dokladu je možné vykonať elektronickou formou (e-mailom) alebo zaslaním poštou.
9. V prípade vyradenia motorového vozidla z poistenia je povinný poistiteľ vrátiť nespotrebované poistné poistníkovi na jeho účet.
10. V prípade zaradenia/vyradenia motorového vozidla z poistenia, nie je potrené uzatvárať dodatok k poistnej zmluve.
11. Poistenie sa dojednáva pre prípad:
12. poškodenia alebo zničenia predmetu poistenia v dôsledku havárie,
13. odcudzenia celého predmetu poistenia alebo jeho časti,
14. poškodenia alebo zničenia predmetu poistenia v dôsledku živelnej udalosti,
15. úmyselného poškodenia alebo zničenia predmetu poistenia– vandalizmus (zistený – nezistený).
16. Súčasťou poistenia je aj poistenie batožiny nachádzajúcej sa v motorovom vozidle do výšky 1000,- eur *(v prípade použitia rozlišovacieho kritéria bude uvedená hodnota navrhovaná úspešných uchádzačom)*. Poistnou udalosťou pre účely poistenia batožiny je dopravná nehoda alebo živelná udalosť, pri ktorej dôjde k poškodeniu, zničeniu alebo strate batožiny.
17. Osobitné dojednania tvoria prílohu č. 2 – Opis predmetu zmluvy.

**Článok IV.**

**Miesto poskytnutia služby**

1. Poistenie sa vzťahuje na škodové udalosti v rámci celého geografického územia Európy.

**Článok V.**

**Spôsob a podmienky dojednávania poistných zmlúv, poistenia**

1. Na základe rámcovej dohody budú uzatvorené poistné zmluvy pre poistníka v súlade s touto rámcovou dohodou, pričom v každej poistnej zmluve budú použité poistné sadzby a rozsah poistených rizík dohodnuté v rámcovej dohode.
2. Poistné zmluvy budú uzatvárané v súlade s príslušnými ustanoveniami Občianskeho zákonníka a touto rámcovou dohodou. Súčasťou poistných zmlúv budú vždy VOP poisťovateľa, ktoré sú zároveň aj Prílohou č. 5 tejto rámovej dohody, pričom dojednania tejto rámcovej dohody majú prednosť pred ustanoveniami VOP poisťovateľa.
3. Súčasťou poistných zmlúv budú aj zoznamy poistených motorových vozidiel s definovaním spôsobu zabezpečenia v súlade s Prílohou č. 3 tejto rámcovej dohody.
4. Poisťovateľ sa zaväzuje, že na žiadosť poistníka/poisteného vystaví potvrdenie o havarijnom poistení motorových vozidiel poistníka/poisteného poistených touto rámcovou dohodou.
5. Poistné plnenie z havarijného poistenia motorových vozidiel sa poukazuje na účet poistenej fakulty/súčasti poistníka. Oznámenie o poistnom plnení bude zaslané poistenému a na vedomie poistníkovi.
6. Poisťovateľ je povinný zasielať zoznam poistných udalostí poistníkovi štvrťročne do 10-tich dní miesiaca nasledujúceho po skončení príslušného štvrťroka. Súčasťou zoznamu je vyhodnotenie aktuálnej škodovosti.

**Článok VI.**

**Cena za poskytnutie služby**

1. **Cena za poskytovanie predmetu tejto rámcovej dohody (poistné)** bola stanovená dohodou zmluvných strán v zmysle zákona č. 18/1996 Z. z. o cenách v znení neskorších predpisov, výsledkov verejného obstarávania, ktorého úspešným uchádzačom sa stal poistiteľ, a v súlade s cenovou ponukou predloženou vo verejnom obstarávaní.
2. Poistné sadzby slúžiace pre výpočet poistného a spoluúčasti uvedené v Prílohe č. 4 – Sadzobník poistného tejto rámcovej dohody sú záväzné a nemenné po celú dobu trvania rámcovej dohody, rovnako aj ceny poistenia uvedené v prílohe č. 3 – Cenník poistného.
3. Ročné poistné za predmet poistenia a všetky riziká predstavuje *(doplní sa suma navrhovaná úspešným uchádzačom)* EUR (slovom: ............................... eur).
4. Poistné za celé obdobie trvania rámcovej dohody, t. j. za obdobie 48 mesiacov, za predmet poistenia a všetky riziká predstavuje *(doplní sa suma navrhovaná úspešným uchádzačom)* EUR (slovom: ............................... eur).
5. Poistné za predmet tejto rámcovej dohody zahŕňa všetky náklady poistiteľa vrátane akýchkoľvek daní, poplatkov a iných súvisiacich služieb alebo ďalších nákladov poistiteľa alebo inej tretej osoby spojených s plnením tejto rámcovej dohody.
6. Poistiteľ vyhlasuje, že takto stanovená cena zahŕňa všetky jeho náklady a primeraný zisk. Poistiteľ súčasne vyhlasuje, že nepredpokladá s prihliadnutím na všetky okolnosti akékoľvek ďalšie náklady, ktoré nie sú zahrnuté v tejto rámcovej dohode a ktoré by musel znášať poistník.
7. Poistník bude poistné uhrádzať poistiteľovi raz ročne na základe faktúr s 30 dňovou lehotou splatnosti. Lehota splatnosti sa počíta odo dňa riadneho doručenia faktúry poistníkovi. Úhradou faktúry sa na účely tejto rámcovej dohody rozumie deň odpísania finančných prostriedkov z účtu poistníka v prospech účtu poistiteľa. V prípade, ak nastane omeškanie platby faktúry z dôvodov na strane banky, nie je poistník po túto dobu v omeškaní so zaplatením fakturovanej sumy. Ak deň splatnosti faktúry pripadne na deň pracovného pokoja, faktúra bude splatná v najbližší nasledujúci pracovný deň.
8. Pod pojmom faktúra sa rozumie aj predpis poistného, prípadne avízo o poistení.
9. Splatnosť poistného za poistenie motorových vozidiel vstupujúcich do poistenia podľa čl. III bod 7 tejto rámcovej dohody je 45 dní odo dňa doručenia faktúry na úhradu poistného.
10. Na poskytovanie predmetu tejto rámcovej dohody sa neposkytujú zálohové platby. Poistiteľ nemá nárok na preddavok na poistné.
11. Poistné bude uhrádzané formou bezhotovostného platobného styku, prevodným príkazom na úhradu, kde ako variabilný symbol bude použité číslo čiastkovej poistnej zmluvy uzatvorenej s konkrétnou fakultou/súčasťou verejného obstarávateľa.
12. Faktúra musí obsahovať:
13. číslo čiastkovej poistnej zmluvy ,
14. špecifikáciu ceny predmetu čiastkovej poistnej zmluvy,
15. rozdelenie poistného na jednotlivé motorové vozidlá.
16. V prípade doručovania faktúr poštou je nevyhnutné faktúry zasielať doporučene v obálke označenej slovom „Faktúra“. Pri faktúre, ktorá nie je doručená osobne alebo doporučene nemožno vymáhať úroky z omeškania.
17. V prípade, že faktúra nebude obsahovať náležitosti uvedené v tejto rámcovej dohode, poistník je oprávnený vrátiť faktúru poistiteľovi na doplnenie s uvedením nedostatkov, ktoré sa majú odstrániť. V tomto prípade sa preruší plynutie lehoty splatnosti a nová lehota splatnosti začne plynúť dňom riadneho doručenia opravenej faktúry poistníkovi.
18. V prípade omeškania poistníka so zaplatením poistného z jednotlivej faktúry má poistiteľ nárok na uplatnenie úroku z omeškania vo výške určenej ustanovením § 3 nariadenia vlády SR č. 87/1995 Z. z., ktorým sa vykonávajú niektoré ustanovenia Občianskeho zákonníka.
19. Poistiteľ nie je oprávnený jednostranným úkonom započítať akúkoľvek svoju pohľadávku vyplývajúcu z tejto rámcovej dohody proti pohľadávke poistníka.

**Článok VII.**

**Trvanie rámcovej dohody**

1. Táto rámcová dohoda sa uzatvára na dobu určitú, odo dňa nadobudnutia jej účinnosti po dobu na 48 mesiacov, resp. v prípade pripoistenia nových motorových vozidiel do vyčerpania sumy, na ktorú bola uzatvorená.
2. Poistenie začína od dátumu účinnosti jednotlivých poistných zmlúv ako začiatok poistenia a dojednáva sa na dobu určitú počas účinnosti rámcovej dohody, resp. podľa ustanovení nasledujúceho bodu.
3. Lehota poskytnutia služby:
4. začiatok poistenia odo dňa nadobudnutia účinnosti poistnej zmluvy (čiastkovej zmluvy podľa rozsahu a podmienok tejto rámcovej dohody (od 00:00 h),
5. koniec poistenia do dňa ukončenia účinnosti rámcovej dohody (do 24:00 h), resp. podľa ustanovení čiastkovej zmluvy.
6. Poistným obdobím je jeden kalendárny rok.
7. Túto rámcovú dohodu možno ukončiť:
	1. písomnou dohodou zmluvných strán,
	2. poistenie zaniká v súlade s ustanoveniami § 800 a nasl. Občianskeho zákonníka,
	3. poistenie môže zároveň vypovedať poisťovateľ ako aj poistník do dvoch mesiacov po uzavretí rámcovej dohody. Výpovedná lehota je osemdňová a výpoveď musí byt písomná zaslaná doporučenou zásielkou alebo prvou triedou prípadne inou primeranou cestou na adresu druhej zmluvnej strany uvedenú v tejto rámcovej dohode/ poistnej zmluve. Výpoveď začína plynúť dňom nasledujúcim po dni jej doručenia druhej zmluvnej strane, resp. dňom nasledujúcim po dni odmietnutia druhej zmluvnej strany túto výpoveď prevziať.
	4. písomným odstúpením od rámcovej dohody v zmysle zákonných ustanovení alebo ustanovení tejto rámcovej dohody.
8. Poistník je oprávnený odstúpiť od tejto rámcovej dohody z nasledovných dôvodov:
9. strata nevyhnutnej kvalifikácie poisťovateľa, vrátane, ale nielen, straty oprávnenia na vykonávanie činnosti, ktorá bezprostredne súvisí s predmetom tejto rámcovej dohody,
10. poskytnutie plnenia v rozpore s čl. II tejto rámcovej dohody,
11. neposkytnutie súčinnosti Poisťovateľa, v dôsledku čoho sa podstatným spôsobom sťažilo alebo obmedzilo plnenie povinností Poistníka podľa tejto rámcovej dohody alebo sa toto plnenie znemožnilo.
12. Odstúpenie zmluvnej strany od tejto rámcovej dohody musí mať písomnú formu, musí byť doručené druhej zmluvnej strane a musí v ňom byť uvedený konkrétny dôvod odstúpenia, inak je neplatné. Povinnosť doručiť odstúpenie od tejto rámcovej dohody sa považuje v konkrétnom prípade za splnenú dňom prevzatia odstúpenia alebo odmietnutím toto odstúpenie prevziať.

**Článok VIII.**

**Záverečné ustanovenia**

* 1. Zmluvné strany sa zaväzujú, že si budú poskytovať súčinnosť v akejkoľvek forme, urobia všetky potrebné úkony a budú postupovať tak, aby bol v čo najlepšej možnej miere naplnený predmet tejto rámcovej dohody a neboli porušené alebo ohrozené práva druhej zmluvnej strany/účastníka tejto rámcovej dohody.
	2. Tento záväzkový vzťah sa spravuje Občianskym zákonníkom a ostatnými všeobecne záväznými právnymi predpismi platnými v Slovenskej republike. Vo veciach neupravených touto rámcovou dohodou sa zmluvný vzťah spravuje príslušnými ustanoveniami právnych predpisov.
	3. Zmluvné strany sa dohodli na tom, že finančné sprostredkovanie v zmysle ust. § 2 zákona č. 186/2009 Z. z. o finančnom sprostredkovaní a finančnom poradenstve a o zmene a doplnení niektorých zákonov v znení neskorších predpisov vykonáva pre poistníka/ poisteného pri tejto rámcovej dohode o poskytnutí poisťovacích služieb a poistných zmluvách uzatvorených na základe tejto rámcovej dohody o poskytnutí poisťovacích služieb (ďalej spolu len „poistnej zmluve“) samostatný finančný agent. Samostatného finančného agenta oznámi poistený poisťovateľovi. Zmluvné strany sa dohodli na tom, že správa tejto rámcovej dohody, poistnej zmluvy a likvidácia poistných udalostí z tejto poistnej zmluvy bude realizovaná pre poistníka/poisteného výlučne/ prednostne prostredníctvom samostatného finančného agenta.
	4. Zmluvné strany sa zaväzujú riešiť prípadné spory, vyplývajúce z tejto rámcovej dohody, obligatórne formou zmieru prostredníctvom svojich poverených zástupcov. V prípade, že spor sa nevyrieši zmierom, ktorákoľvek zo zmluvných strán je oprávnená predložiť spor na rozhodnutie príslušnému súdu SR. Každá zo zmluvných strán sa týmto výslovne zaväzuje, že neprevedie nijaké práva a povinnosti (záväzky) vyplývajúce z tejto rámcovej dohody, resp. jej časti na iný subjekt bez predchádzajúceho písomného súhlasu druhej zmluvnej strany. V prípade porušenia tejto povinnosti jednou zo zmluvných strán bude zmluva o prevode (postúpení) zmluvných záväzkov neplatná a zároveň druhá zmluvná strana bude oprávnená od tejto rámcovej dohody odstúpiť, a to s účinnosťou odstúpenia ku dňu, keď bolo písomné oznámenie o odstúpení od tejto rámcovej dohody doručené druhej zmluvnej strane.
	5. Ak niektoré ustanovenia tejto rámcovej dohody nie sú celkom alebo sčasti platné alebo účinné alebo neskôr stratia platnosť alebo účinnosť, nie je tým dotknutá platnosť alebo účinnosť ostatných ustanovení tejto rámcovej dohody. Namiesto neplatných alebo neúčinných ustanovení tejto rámcovej dohody a na vyplnenie medzier sa použije právna úprava, ktorá, pokiaľ je to právne možné, sa čo najviac približuje zmyslu a účelu tejto rámcovej dohody, pokiaľ pri uzatváraní tejto rámcovej dohody zmluvné strany túto otázku brali do úvahy.
	6. Pokiaľ v tejto rámcovej dohode nie je dohodnuté inak, zmluvné strany sa dohodli, že zmluvná strana, ktorá sa rozhodla doručiť svoj písomný prejav vôle druhej zmluvnej strane, je povinná odovzdať svoj písomný prejav vôle druhej zmluvnej strane alebo zaslať svoj písomný prejav vôle na adresu sídla druhej zmluvnej strany uvedenú v záhlaví tejto rámcovej dohody. Zmluvné strany sa dohodli, že v prípade, ak zmluvná strana doporučenú poštovú zásielku od druhej zmluvnej strany z akéhokoľvek dôvodu neprevezme, považuje sa táto zásielka za doručenú uplynutím troch dní odo dňa jej odoslania na poslednú známu adresu sídla zmluvnej strany, ktorej bola zásielka určená a odoslaná.
	7. Poisťovateľ podpisom rámcovej dohody vyhlasuje, že v čase uzatvorenia rámcovej dohody je zapísaný v registri partnerov verejného sektora v súlade so zákonom č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon č. 315/2016 Z. z.“), ak sa ho povinnosť zápisu do registra partnerov verejného sektora týka. Poisťovateľ zároveň vyhlasuje, že jeho konečný užívateľ výhod, zapísaný v registri partnerov verejného sektora nie je verejný funkcionár, definovaný v §11, ods.1, písm. c), body 1-13 zák. č. 343/2015 Z. z. Poisťovateľ uvedené vyhlasuje aj za svojich subdodávateľov.
	8. Poisťovateľ predkladá v Prílohe č. 6 k tejto rámcovej dohode zoznam všetkých svojich subdodávateľov s uvedením jeho identifikačných údajov, predmetu subdodávky a údajov o osobe oprávnenej konať za každého subdodávateľa. Až do splnenia všetkých záväzkov vyplývajúcich z tejto rámcovej dohody je poisťovateľ povinný oznámiť poistníkovi akúkoľvek zmenu údajov o subdodávateľovi.
	9. Poisťovateľ je oprávnený kedykoľvek počas trvania tejto rámcovej dohody vymeniť ktoréhokoľvek subdodávateľa, a to za predpokladu, že nový subdodávateľ disponuje oprávnením na príslušné plnenie rámcovej dohody podľa § 32 ods. 1 písm. e) ZVO, ako aj spĺňa povinnosť zápisu do registra partnerov verejného sektora, ak zákon pre takéhoto subdodávateľa tento zápis vyžaduje. Najneskôr 7 dní pred prijatím subdodávky od nového subdodávateľa, alebo od uzavretia zmluvné vzťahu s novým subdodávateľom (podľa toho ktorá udalosť nastane skôr, je Poisťovateľ povinný oznámiť (identifikačné) údaje o novom subdodávateľovi a o osobe oprávnenej konať za nového subdodávateľa v rozsahu meno a priezvisko, adresa pobytu a zároveň predložiť poistníkovi doklad preukazujúci, že nový subdodávateľ spĺňa podmienku účasti osobného postavenia podľa § 32 ods. 1 písm. e) ZVO pre daný predmet subdodávky. Až do splnenia všetkých záväzkov vyplývajúcich z tejto rámcovej dohody je poisťovateľ povinný oznámiť poistníkovi akúkoľvek zmenu údajov o novom subdodávateľovi.
	10. Meniť alebo dopĺňať obsah tejto rámcovej dohody je možné len v súlade so zákonom č. 345/2015 Z. z. o verejnom obstarávaní a o zmene a doplnení niektorých zákonov v znení neskorších predpisov, a to formou písomných dodatkov podpísaných zodpovednými zástupcami zmluvných strán.
	11. Poistník vyhlasuje a svojím podpisom potvrdzuje, že bol oboznámený s informáciou o podmienkach uzavretia tejto rámcovej dohody v súlade s Opatrením Národnej banky Slovenska č. 8/2018 z 29. mája 2018 v zmysle § 70 ods. 4 zákona č. 39/2015 Z. z. o poisťovníctve a o zmene a doplnení niektorých zákonov v znení neskorších predpisov.
	12. Zmluvné strany berú na vedomie skutočnosť, že táto rámcová dohoda je povinne zverejňovanou zmluvou a poistník túto dohodu v zmysle zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) zverejní v Centrálnom registri zmlúv.
	13. Táto rámcová dohoda nadobúda platnosť dňom jej podpísania oprávnenými zástupcami zmluvných strán a účinnosť nadobudne v zmysle § 47a Občianskeho zákonníka v platnom znení dňom nasledujúcim po dni jej zverejnenia v Centrálnom registri zmlúv.
	14. Táto rámcová dohoda je vyhotovená v 5 rovnopisoch, z ktorých poistník obdrží 3 rovnopisy a poisťovateľ obdrží 2 rovnopisy.
	15. Táto rámcová dohoda je vyhotovená v 5 rovnopisoch, z ktorých poistník obdrží 3 rovnopisy a poisťovateľ obdrží 2 rovnopisy.
	16. Zmluvné strany vyhlasujú, že túto rámcovú dohodu uzavreli na základe slobodnej vôle, táto rámcová dohoda nebola uzavretá v tiesni ani za nápadne nevýhodných podmienok, túto rámcovú dohodu si riadne prečítali, jej obsahu porozumeli a na znak súhlasu ju podpisujú.

Prílohy zmluvy:

Príloha č. 1 – Zoznam poistených subjektov a fakúlt *(poskytnutý úspešnému uchádzačovi)*

Príloha č. 2 – Opis predmetu zmluvy *(použitý v procese verejného obstarávania)*

Príloha č. 3 – Cenník poistného *(z ponuky úspešného uchádzača)*

Príloha č. 4 – Sadzobník poistného *(z ponuky úspešného uchádzača)*

Príloha č. 5 – Všeobecné poistné podmienky a osobitné zmluvné dojednania pre jednotlivé predmety poistenia (spoločne len „VOP“) *(z ponuky úspešného uchádzača)*

Príloha č. 6 – Zoznam subdodávateľov

V Bratislave dňa ................... V............................ dňa .........................

Za poistníka: Za poisťovateľa:

................................................. .................................................

Ing. Ingrid Kútna Želonková, PhD. xxxxxxxxxxxxxx

Príloha č. 6 – Zoznam subdodávateľov

|  |  |  |  |  |
| --- | --- | --- | --- | --- |
| Por. č. | Subdodávateľ | Identifikačné číslo alebo dátum narodenia, ak nebolo pridelené identifikačné číslo | Hodnota plnenia vyjadrená v percentách (%) k ponukovej cene | Osoba oprávnená konať za subdodávateľa (meno a priezvisko, adresa pobytu, dátum narodenia) |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |